Document ID: 32002D0798

Komission päätös,
tehty 14 päivänä lokakuuta 2002,
yhteisön rahoitusta saavien TSE:n valvontaohjelmien luettelosta vuodeksi 2003
(tiedoksiannettu numerolla K(2002) 3878)
(2002/798/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 2001/572/EY(2), ja erityisesti sen 24 artiklan 5 kohdan,
sekä katsoo seuraavaa:
(1) Neuvoston asetuksen (EY) N:o 1258/1999(3) 3 artiklan 2 kohdan mukaisesti eläintautien seurantaa ja hävittämistä koskevat ohjelmat rahoitetaan EMOTR:n tukiosastosta. Varainhoidon valvontaan liittyvistä syistä sovelletaan asetuksen (EY) N:o 1258/1999 8 ja 9 artiklaa.
(2) Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 999/2001(4), sellaisena kuin se on viimeksi muutettuna asetuksella (EY) N:o 1494/2002(5), vahvistetaan uudet säännöt naudoissa, lampaissa ja vuohissa esiintyvien spongiformisten enkefalopatioiden (TSE) valvontaa varten.
(3) Vahvistettaessa luettelo yhteisön rahoitusta saavista TSE:n seurantaohjelmista vuodeksi 2003 sekä kunkin ohjelman rahoitusosuuden ehdotettu enimmäismäärä on otettava huomioon kustakin ohjelmasta yhteisölle aiheutuva etu ja saatavilla olevien määrärahojen suuruus.
(4) Jäsenvaltiot ovat toimittaneet komissiolle kaikki tiedot, jotka se tarvitsee voidakseen arvioida kyseisten ohjelmien rahoittamisesta vuonna 2003 yhteisölle aiheutuvaa etua.
(5) Tässä päätöksessä esitetyssä luettelossa olevat ohjelmat on hyväksyttävä yksitellen myöhemmin.
(6) Komissio on tarkastellut jokaista jäsenvaltioiden esittämää ohjelmaa sekä eläinlääkinnälliseltä että taloudelliselta kannalta.
(7) Jotkin vuoden 2003 ohjelmat esitettiin komissiolle vasta päätöksessä 90/424/ETY säädetyn määräajan eli 1 päivän kesäkuuta jälkeen. Kun otetaan huomioon näiden toimenpiteiden merkitys ihmisten ja eläinten terveyden suojelemiselle samoin kuin se, että kyseiset seurantaohjelmat on otettu käyttöön vasta suhteellisen vähän aikaa sitten verrattuna perinteisiin taudinhävittämisohjelmiin ja että ohjelmien soveltaminen on pakollista kaikissa jäsenvaltioissa, kyseiset ohjelmat olisi hyväksyttävä. Vastaisuudessa on noudatettava vahvistettuja määräaikoja.
(8) Näin ollen on aiheellista hyväksyä luettelo yhteisön rahoitusta saavista ohjelmista ja vahvistaa kunkin ohjelman rahoitusosuuden enimmäismäärä.
(9) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Tämän päätöksen liitteessä luetellut TSE:n (BSE ja scrapie) valvontaohjelmat saavat yhteisön rahoitusta vuonna 2003.
2. Yhteisön rahoitusosuuden ehdotettu enimmäismäärä kunkin 1 kohdassa tarkoitetun ohjelman osalta esitetään liitteessä.
2 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä lokakuuta 2002.

Labels: 0
4
15
6